Alutaguse landa-udalerria

Alutaguse landa-udalerria (estonieraz: Alutaguse vald) Estoniako ipar-ekialdeko landa-udalerri bat da, Ida-Viruko konderrian dagoena. 2017ko Estoniako administrazioaren berrantolaketaren ondorioz eratu zen, Alajõe, Iisaku, Illuka, Mäetaguse eta Tudulinna landa-udalerriak batu zituena. Udalerriak 1.459 km²-ko azalera du eta 2025eko datuen arabera 4.014 biztanle zituen. Hau da, 2,75 biztanle/km²-ko dentsitatea. Geografia Biztanleguneak Alutaguse udalerria 75 biztanlegunek osatzen dute; zehazki, 2 herriz eta 73 herrixkaz. Herriak Iisaku eta Mäetaguse dira. Lehenengoa udalerriaren hiriburua da. Bestalde, 73 herrixkak honako hauek dira: Agusalu, Alajõe, Alliku, Apandiku, Aruküla, Arvila, Atsalama, Edivere, Ereda, Illuka, Imatu, Jaama, Jõetaguse, Jõuga, Kaatermu, Kaidma, Kalina, Kamarna, Karjamaa, Karoli, Kasevälja, Katase, Kauksi, Kellassaare, Kiikla, Kivinõmme, Koldamäe, Konsu, Kuningaküla, Kuremäe, Kuru, Kurtna, Lemmaku, Liivakünka, Lipniku, Lõpe, Metsküla, Mäetaguse, Ohakvere, Ongassaare, Oonurme, Pagari, Peressaare, Permisküla, Pikati, Pootsiku, Puhatu, Rajaküla, Rannapungerja, Ratva, Rausvere, Remniku, Roostoja, Sahargu, Smolnitsa, Sõrumäe, Sälliku, Tagajõe, Taga-Roostoja, Tammetaguse, Tarakuse, Tudulinna, Tärivere, Uhe, Uusküla, Vaikla, Varesmetsa, Vasavere, Vasknarva, Võhma, Võide, Võrnu eta Väike-Pungerja. Demografia Biztanle gehien dituzten biztanleguneak Tudulinna, Iisaku, Mäetaguse, Kuremäe, Kiikla, Kurtna eta Alajõe dira. Udalerriko biztanleria beheraka doa, bilakaeraren grafikoan ageri denez. Esaterako, 2018an 4.929 biztanle zituen. 2025ean, ordea, 4.014 biztanle. Iruditegia Ikus, gainera Alutaguse Parke Nazionala Erreferentziak Kanpo estekak Alutaguse udalerriko webgunea